### | | | | --- | --- | | | | | --- | | **Teknik- og Miljøudvalget** 8. juni 2017 Sagsnr. 710-2017-16081 Dok.nr. 710-2017-111550 Sagsbehandler DPEP | | 38.                 Forslag til tillæg nr. 11 til Spildevandsplan 2013 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Miljøbeskyttelsesloven og bekendtgørelse om spildevandstilladelser mv. |

###

**SAGENS INDHOLD**

Byrådet skal i denne sag tage stilling til forslag til
tillæg til ”Spildevandsvandsplan 2013” vedrørende otte ejendomme i [adresse] og en
ejendom i Ulstrup.

**Voldum**

I Spildevandsplan 2013 er der fastsat
rådighedsindskrænkninger på et antal ejendomme i forbindelse med etablering af forsinkelsesbassiner
og kloakledninger ved den planlagte separatkloakering i [adresse]. Under
detailprojekteringen har det vist sig nødvendigt med rådighedsindskrænkninger
på yderligere otte ejendomme, som derfor er omfattet af dette tillæg. Se
vedlagte bilag. Rådighedsindskrænkningen kan ske som arealafståelse eller som
tinglysning af servitutpålæg.

Byrådet skal på den baggrund tage stilling til forslag om
rådighedsindskrænkning på ejendommene, og at der om nødvendigt kan igangsættes
ekspropriationsprocedure for at kunne realisere spildevandsplanen.

**Ulstrup**

[adresse] 13 ligger i et boligområde omfattet af [adresse]
Kommunes lokalplan nr. 36. Ejendommen er beliggende i et meget kuperet område
og blev derfor ikke medtaget som kloakeret område i Spildevandsplan 2013.

Der er nu ønske om boligbyggeri på ejendommen, og på grund
af ejendommens terrænforhold kan spildevand og regnvand ikke løbe til [adresse]
Forsynings ledninger. Ansøger er derfor indstillet på selv at etablere pumpebrønd
til spildevand.

Tillæg nr. 11 indeholder et nyt kloakopland på den
nordligste del af matr. nr. 4 up Amstrup By, Ulstrup. Tillægget omfatter en
spildevandskloakering af [adresse], og det bemærkes at overfladevand
nedsiver på grunden.

**VURDERING**

Teknik og Kultur vurderer, at tillægget giver mulighed for
de nødvendige rådighedsindskrænkninger til etableringen af bassiner og
ledninger i [adresse]. Desuden giver tillægget en hensigtsmæssig udbygning af
kloakoplandet i Ulstrup, og det er en forudsætning for etableringen af boligen.

**ØKONOMI**

Spildevandskloakering af kloakoplandet i Ulstrup vil overslagsmæssigt
koste 50.000 kr. Udgifterne til etablering af de fysiske anlæg betales af
Favrskov Forsyning A/S i henhold til Favrskov Spildevands betalingsvedtægt. Der
er ingen direkte økonomiske konsekvenser for Favrskov Kommune.

**INDDRAGELSE**

Forslaget vil blive offentliggjort på kommunens hjemmeside
med oplysning om, at bemærkninger til forslaget kan fremsendes inden otte uger.

**INDSTILLING**

Direktøren for Teknik og Kultur indstiller
til Byrådet:

1. At forslag til ”Tillæg nr. 11 til Spildevandsplan
2013” godkendes og fremlægges i offentlig høring i otte uger.

2. At Byrådet bemyndiger Teknik og Kultur
til administrativt at vedtage tillægget til spildevandsplanen, såfremt der ikke
er modtaget indsigelser inden høringsperiodens udløb.

3. At godkende, at der igangsættes ekspropriationsprocedure med henblik på
erhvervelse af de nødvendige rådighedsindskrænkninger eller arealafståelse ved
de i tillægget angivne matrikler. Igangsætning skal ske, såfremt [adresse]
Spildevand A/S ikke kan opnå frivillige aftaler i [adresse].

**BESLUTNING**

**Bilag**

|  |  |
| --- | --- |
| Forslag til tillæg nr. 11 til Spildevandsplan 2013 | 710-2017-125735 |